CELEX: 32020D0327(01)
Language: ro
Date: 2020-03-19 00:00:00
Title: Decizia de punere în aplicare a Comisiei din 19 martie 2020 de rectificare a Deciziei de punere în aplicare a Comisiei din 25 iunie 2019 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol în conformitate cu articolul 105 din Regulamentul (UE) nr. 1308/2013 al Parlamentului European și al Consiliului [Dealurile Sătmarului (IGP)] 2020/C 100/06

27.3.2020   
               
               
                  RO
               
               
                  Jurnalul Oficial al Uniunii Europene
               
               
                  C 100/6
               
            
         DECIZIA DE PUNERE ÎN APLICAREA COMISIEI
         din 19 martie 2020
         de rectificare a Deciziei de punere în aplicare a Comisiei din 25 iunie 2019 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol în conformitate cu articolul 105 din Regulamentul (UE) nr. 1308/2013 al Parlamentului European și al Consiliului
         [Dealurile Sătmarului (IGP)]
         (2020/C 100/06)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     România a depus o cerere de modificare a caietului de sarcini al denumirii „Dealurile Sătmarului”, cu numărul de referință PGI-RO-A0107-AM01, în conformitate cu articolul 105 din Regulamentul (UE) nr. 1308/2013.
                  
               
                     (2)
                  
                  
                     Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
                  
               
                     (3)
                  
                  
                     Pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Dealurile Sătmarului” a fost publicată în Jurnalul Oficial al Uniunii Europene (2) la 2 iulie 2019.
                  
               
                     (4)
                  
                  
                     Ulterior acestei publicări, s-a constatat că documentul publicat în Jurnalul Oficial al Uniunii Europene nu era cea mai recentă versiune a cererii de modificare a caietului de sarcini al denumirii „Dealurile Sătmarului” trimise de România.
                  
               
                     (5)
                  
                  
                     Așadar, cea mai recentă versiune a cererii de modificare a caietului de sarcini al denumirii „Dealurile Sătmarului”, cu numărul de referință PGI-RO-A0107-AM01, trebuie publicată în Jurnalul Oficial al Uniunii Europene, iar toate părțile interesate trebuie să poată prezenta declarații de opoziție în conformitate cu articolul 98 din Regulamentul (UE) nr. 1308/2013 pe baza cererii nou publicate.
                  
               DECIDE:
         
            Articol unic
            Cererea de modificare a caietului de sarcini al denumirii „Dealurile Sătmarului” (IGP) în conformitate cu articolul 105 din Regulamentul (UE) nr. 1308/2013 figurează în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție față de modificarea caietului de sarcini menționat la primul paragraf din prezentul articol, în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 19 martie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  JO C 221, 2.7.2019, p. 3.
      
      
         
            ANEXĂ
            
               „DEALURILE SĂTMARULUI”
            
            
               PGI-RO-A0107-AM01
            
            
               Data cererii: 10 iunie 2015
            
            
               CERERE DE MODIFICARE A CAIETULUI DE SARCINI
            
            1.   Normele aplicabile modificării
            
            Articolul 105 din Regulamentul (UE) nr. 1308/2013 – modificare care nu este minoră
            2.   Descrierea și justificarea modificării
            
            2.1.   Redemarcarea ariei geografice delimitate
            
            Asociația Viniviticultorilor din podgoriile tradiționale sătmărene a solicitat, prin depunerea unei cereri de modificare a caietului de sarcini al IG Dealurile Sătmarului, lărgirea ariei delimitate de producere cu localități care prezintă aceleași caracteristici ale solului și climatice ca zona delimitată.
            Cele precizate sunt susținute de existența unor informații despre vinurile din regiunea viticolă a Dealurilor Sătmarului, mai precis din Rătești, obținute și cunoscute din vechi timpuri ca vinuri desemnate de titulatura „Dealurile Răteștilor” ori „Vinul de Halmeu”.
            Datele despre factorii de relief/climă specifici dealurilor sătmărene ca Ardud, Beltiug, Hurez, Hodod, Tășnad etc. care prezintă versanți mai înclinați, cu umeri etajați care domolesc pantele, cu soluri pleistocene de argile roșcate, versanți nordici cu pante mai blânde acoperiți de soluri mai podzolite, cu influențe mediteraneene, determină evoluția și obținerea vinurilor cu caracteristici similare celor obținute în celelalte localități care fac parte din arealul Dealurile Sătmarului.
            Vinurile au arome florale sau fructate (fructe de pădure în cazul Pinot noir, Merlot, Burgund mare), precum și arome piperate ori ierboase, cu note primare plăcute (Fetească albă, Furmint). Aromele sunt tipice pentru fiecare soi: sunt vinuri rotunde, corpolente, taninoase, catifelate, cu astringență temperată. Vinurile albe prezintă o prospețime aparte, datorită acidității imprimate de solul existent.
            Aria delimitată a indicației geografice Dealurile Sătmarului se modifică în sensul lărgirii cu următoarele localități aflate în județul Satu Mare, astfel:
            
                        —
                     
                     
                        Beltiug (satele Beltiug, Rătești și Șandra)
                     
                  
                        —
                     
                     
                        Ardud (satele Ardud, Ardud Vii și Gerăușa)
                     
                  
                        —
                     
                     
                        Viile Satu Mare (satele Viile Satu Mare și Tătărăști)
                     
                  
                        —
                     
                     
                        Socond (satele Socond și Hodișa)
                     
                  
                        —
                     
                     
                        Supur (satele Dobra, Hurezu Mare și Racova)
                     
                  
                        —
                     
                     
                        Acâș (satul Unimăt)
                     
                  
                        —
                     
                     
                        Bogdand (satele Bogdand, Babța, Ser și Corund)
                     
                  
                        —
                     
                     
                        Hodod (satele Hodod, Nadișu Hododului, Lelei, Giurtelecu Hododului).
                     
                  
                        —
                     
                     
                        Municipiul Carei, localitatea Carei
                     
                  
                        —
                     
                     
                        Pir (satul Pir)
                     
                  
                        —
                     
                     
                        Săuca (satul Săuca)
                     
                  
                        —
                     
                     
                        Cehal (satele Cehal, Cehăluț și Orbău)
                     
                  
                        —
                     
                     
                        Orașul Tășnad, cu localitatea Tășnad
                     
                  
                        —
                     
                     
                        Sanislău (sat Sanislău)
                     
                  În perioada regimului comunist din România, localitățile erau arondate pe podgorii și centre viticole. În acest sens, exista un centru viticol destul de cunoscut, denumit Valea lui Mihai, care se întindea pe cele două județe Satu Mare și Bihor. Având în vedere delimitarea precisă și exactă a ariei, enumerarea de centre viticole și podgorii printre localități nu mai are relevanță, dat fiind faptul că delimitarea se face prin arondare în funcție de localități (orașe, comune, sate).
            Prin redemarcarea ariei geografice a indicației geografice Dealurile Sătmarului care se lărgește cu localitățile enumerate mai sus situate pe teritoriul județului Satu Mare, arealul de cultură și producție delimitat din care se vor obține vinurile cu indicație geografică va fi:
            
                        1.
                     
                     
                        Județul Satu Mare, ce cuprinde localitățile:
                        
                                    —
                                 
                                 
                                    Halmeu (satele Halmeu și Halmeu-Vii)
                                 
                              
                                    —
                                 
                                 
                                    Orașu Nou (satele Orașu Nou-Vii, Remetea Oașului și Orașu Nou).
                                 
                              
                                    —
                                 
                                 
                                    Târna Mare (satul Târna Mare)
                                 
                              
                                    —
                                 
                                 
                                    Bătarci (satul Tămășeni)
                                 
                              
                                    —
                                 
                                 
                                    Turulung (satul Turulung-Vii).
                                 
                              
                                    —
                                 
                                 
                                    Beltiug (satele Beltiug, Rătești și Șandra)
                                 
                              
                                    —
                                 
                                 
                                    Ardud (satele Ardud, Ardud Vii și Gerăușa)
                                 
                              
                                    —
                                 
                                 
                                    Viile Satu Mare (satele Viile Satu Mare și Tătărăști)
                                 
                              
                                    —
                                 
                                 
                                    Socond (satele Socond și Hodișa)
                                 
                              
                                    —
                                 
                                 
                                    Supur (satele Dobra, Hurezu Mare și Racova)
                                 
                              
                                    —
                                 
                                 
                                    Acâș (satul Unimăt)
                                 
                              
                                    —
                                 
                                 
                                    Bogdand (satele Bogdand, Babța, Ser și Corund)
                                 
                              
                                    —
                                 
                                 
                                    Hodod (satele Hodod, Nadișu Hododului, Lelei, Giurtelecu Hododului).
                                 
                              
                                    —
                                 
                                 
                                    Pir (satul Pir)
                                 
                              
                                    —
                                 
                                 
                                    Săuca (satul Săuca)
                                 
                              
                                    —
                                 
                                 
                                    Cehal (satele Cehal, Cehăluț și Orbău)
                                 
                              
                                    —
                                 
                                 
                                    Orașul Tășnad, cu localitatea Tășnad
                                 
                              
                                    —
                                 
                                 
                                    Municipiul Carei cu localitatea Carei
                                 
                              
                                    —
                                 
                                 
                                    Comuna Sanislău - sat Sanislău.
                                 
                              
                  
                        2.
                     
                     
                        Județul Maramureș, ce cuprinde localitățile:
                        
                                    —
                                 
                                 
                                    Orașul Seini (localitatea Seini, satele Săbișa, Viile Apei)
                                 
                              
                                    —
                                 
                                 
                                    Cicârlău (satele Cicârlău și Ilba)
                                 
                              
                                    —
                                 
                                 
                                    Tăuții-Măgheruș (localitatea Tăuții-Măgheruș, satul Băița)
                                 
                              
                                    —
                                 
                                 
                                    Municipiul Baia Mare (satul Săsar)
                                 
                              
                                    —
                                 
                                 
                                    Remetea Chioarului (satul Remetea Chioarului)
                                 
                              
                                    —
                                 
                                 
                                    Bicaz (satele Bicaz, Corni și Ciuta)
                                 
                              
                                    —
                                 
                                 
                                    Băsești (satele Băsești și Odești)
                                 
                              
                                    —
                                 
                                 
                                    Oarța de Jos (satele Ortița și Oarța de Sus)
                                 
                              
                                    —
                                 
                                 
                                    Satele Mânau, Arduzel, Someșu Uileac, Vicea și Tohat
                                 
                              
                                    —
                                 
                                 
                                    Asuaju de Sus (satul Asuaju de Sus)
                                 
                              
                                    —
                                 
                                 
                                    Șomcuta Mare (satele Vălenii Șomcutei și Finteușu Mare).
                                 
                              
                  DOCUMENT UNIC
            1.   Denumirea propusă pentru înregistrare
            
            Dealurile Sătmarului
            2.   Tip de indicație geografică
            
            IGP – Indicație geografică protejată
            3.   Categorii de produse vitivinicole
            
            
                        1.
                     
                     
                        Vin
                     
                  4.   Descrierea vinului (vinurilor)
            
            
               Caracteristici analitice și organoleptice - vinuri albe
            
            Muscat Ottonel: galben-pai sau intens, cu nuanțe florale, aromă tipică de muscat, fin, delicat, rotund, catifelat.
            Sauvignon: galben-verzui, aromă suavă de flori de soc, fructat.
            Traminer roz: culoare verde-gălbui, cu aroma petalelor de trandafir, armonios, cu calități deosebite la învechire la sticlă.
            Pinot gris: alb-verzui, gălbui, aromă primară plăcută de mere proaspăt tăiate, aromă de coajă de pâine de secară, flori de salcâm.
            Fetească regală: galben-verzui sau auriu, aromă de măr de vară acrișor, ușor învechit aduce a fân cosit și miere, corpolent, la învechire ușor eterat.
            Fetească albă: alb-verzui, gust plăcut de măr de vară.
            Riesling varietal (Riesling de Rin, Riesling italian): alb-verzui, la maturitate mineral, fructat, proaspăt, aciditate plăcută.
            Chardonnay: galben-auriu, aromă de flori de salcâm, moale, onctuos, rotund, catifelat.
            Mustoasă de Măderat: galben-verzui (lămâie necoaptă), maturat la sticlă devine galben-pal, miros de măr verde crud, proaspăt, note de floare de viță de vie, proaspăt, vioi, cu aciditate ridicată, nu necesită neapărat învechire.
            Furmint: alb-verzui, galben pal, aromă primară plăcută, de fructe exotice.
            Iordană: galben-verzui, aromă de măr verde crud, proaspăt, vioi.
            Soiurile de vinificație pot fi utilizate atât ca soiuri principale în obținerea vinurilor, cât și în asamblaje cu alte soiuri; soiul principal trebuie să aibă un procent de minimum 50 % din produsul final. Vinurile sunt proaspete, fructate ca aromă primară, florale.
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                        15,00
                     
                  
                        Tăria alcoolică dobândită minimă (în % volum)
                     
                     
                        10,00
                     
                  
                        Aciditate totală minimă
                     
                     
                        4,5 în grame pe litru, exprimată ca acid tartric
                     
                  
                        Aciditate volatilă maximă (în miliechivalenți pe litru)
                     
                     
                        1,2
                     
                  
                        Cantitatea totală maximă de dioxid de sulf (în miligrame pe litru)
                     
                     
                        300
                     
                  
               Caracteristici analitice și organoleptice - vinuri roșii
            
            Cabernet Sauvignon: roșu-rubiniu, aromă distinctă de vegetație, de iarbă, aspru, taninos, dur, în timpul maturării devine plăcut catifelat, rotund și mai moale.
            Merlot: roșu-rubiniu, strălucitor, aromă plăcută de fructe de pădure, zmeură proaspătă, astringența mai temperată ca la Cabernet Sauvignon, catifelarea este specifică acestui soi.
            Pinot noir: roșu-vișiniu închis, aromă schimbătoare de la cireșe la vișine coapte, pe măsura învechirii, fin, catifelat, delicat.
            Fetească neagră: roșu-granat, intens, aromă complexă, bine constituit, plăcut și suficient de corpolent, savuros.
            Burgund mare: roșu-granat, cu nuanțe violacee, intens colorat, aromă de fructe de pădure coapte: coacăze roșii, merișor, mure și afine, echilibrat, consistent, lung.
            Cadarcă: roșu-aprins, strălucitor, aromă particulară de fruct proaspăt, extractiv, consistent, corpolent, plin, catifelat, uneori acid.
            Syrah: roșu-aprins, buchet floral, cu arome foarte intense de piper, taninos, plin.
            Pentru asamblajele care se pot obține din soiurile roșii de vinificație prevăzute în caietul de sarcini, soiul principal trebuie să se găsească într-un procent de minimum 50 %. Vinurile sunt intens colorate, catifelate la învechire, corpolente, cu arome de fructe de pădure.
            
                        Caracteristici analitice generale
                     
                  
                        Tăria alcoolică totală maximă (în % volum)
                     
                     
                        15,00
                     
                  
                        Tăria alcoolică dobândită minimă (în % volum)
                     
                     
                        10,00
                     
                  
                        Aciditate totală minimă
                     
                     
                        4,5 în grame pe litru, exprimată ca acid tartric
                     
                  
                        Aciditate volatilă maximă (în miliechivalenți pe litru)
                     
                     
                        1,2
                     
                  
                        Cantitatea totală maximă de dioxid de sulf (în miligrame pe litru)
                     
                     
                        300
                     
                  5.   Practici oenologice
            
            a.   Practici oenologice esențiale
            
            Restricție relevantă privind producerea vinurilor
            Nu este admis adaosul de zaharoză în vederea producerii vinurilor cu indicație geografică „Dealurile Sătmarului”.
            b.   Producții maxime
            
            producție de struguri - soiuri Fetească regală, Iordană, Mustoasă de Măderat
            15 000 de kilograme de struguri la hectar
            producție de struguri - soiuri Fetească albă, Furmint, Riesling de Rin, Riesling italian
            12 500 de kilograme de struguri la hectar
            producție de struguri - soiuri Merlot, Fetească neagră, Cadarcă, Burgund mare
            12 500 de kilograme de struguri la hectar
            producție de struguri - soiuri Muscat Ottonel, Pinot gris, Chardonnay, Sauvignon, Traminer roz
            10 000 de kilograme de struguri la hectar
            producție de struguri - soiuri Cabernet Sauvignon, Pinot noir, Syrah
            10 000 de kilograme de struguri la hectar
            producție de vin - vinuri albe
            95 de hectolitri pe hectar
            producție de vin - vinuri roșii, roze
            85 de hectolitri pe hectar
            6.   Aria geografică delimitată
            
            
                        1.
                     
                     
                        Județul Satu Mare, ce cuprinde localitățile:
                        
                                    —
                                 
                                 
                                    Halmeu (satele Halmeu și Halmeu-Vii)
                                 
                              
                                    —
                                 
                                 
                                    Orașu Nou (satele Orașu Nou-Vii, Remetea Oașului și Orașu Nou).
                                 
                              
                                    —
                                 
                                 
                                    Târna Mare (satul Târna Mare)
                                 
                              
                                    —
                                 
                                 
                                    Bătarci (satul Tămășeni)
                                 
                              
                                    —
                                 
                                 
                                    Turulung (satul Turulung-Vii).
                                 
                              
                                    —
                                 
                                 
                                    Beltiug (satele Beltiug, Rătești și Șandra)
                                 
                              
                                    —
                                 
                                 
                                    Ardud (satele Ardud, Ardud Vii și Gerăușa)
                                 
                              
                                    —
                                 
                                 
                                    Viile Satu Mare (satele Viile Satu Mare și Tătărăști)
                                 
                              
                                    —
                                 
                                 
                                    Socond (satele Socond și Hodișa)
                                 
                              
                                    —
                                 
                                 
                                    Supur (satele Dobra, Hurezu Mare și Racova)
                                 
                              
                                    —
                                 
                                 
                                    Acâș (satul Unimăt)
                                 
                              
                                    —
                                 
                                 
                                    Bogdand (satele Bogdand, Babța, Ser și Corund)
                                 
                              
                                    —
                                 
                                 
                                    Hodod (satele Hodod, Nadișu Hododului, Lelei, Giurtelecu Hododului).
                                 
                              
                                    —
                                 
                                 
                                    Pir (satul Pir)
                                 
                              
                                    —
                                 
                                 
                                    Săuca (satul Săuca)
                                 
                              
                                    —
                                 
                                 
                                    Cehal (satele Cehal, Cehăluț și Orbău)
                                 
                              
                                    —
                                 
                                 
                                    Orașul Tășnad, cu localitatea Tășnad
                                 
                              
                                    —
                                 
                                 
                                    Municipiul Carei cu localitatea Carei
                                 
                              
                                    —
                                 
                                 
                                    Comuna Sanislău - sat Sanislău.
                                 
                              
                  
                        2.
                     
                     
                        Județul Maramureș, ce cuprinde localitățile:
                        
                                    —
                                 
                                 
                                    Orașul Seini (localitatea Seini, satele Săbișa, Viile Apei)
                                 
                              
                                    —
                                 
                                 
                                    Cicârlău (satele Cicârlău și Ilba)
                                 
                              
                                    —
                                 
                                 
                                    Tăuții-Măgheruș (localitatea Tăuții-Măgheruș, satul Băița)
                                 
                              
                                    —
                                 
                                 
                                    Municipiul Baia Mare (satul Săsar)
                                 
                              
                                    —
                                 
                                 
                                    Remetea Chioarului (satul Remetea Chioarului)
                                 
                              
                                    —
                                 
                                 
                                    Bicaz (satele Bicaz, Corni și Ciuta)
                                 
                              
                                    —
                                 
                                 
                                    Băsești (satele Băsești și Odești)
                                 
                              
                                    —
                                 
                                 
                                    Oarța de Jos (satele Ortița și Oarța de Sus)
                                 
                              
                                    —
                                 
                                 
                                    Satele Mânau, Arduzel, Someșu Uileac, Vicea și Tohat
                                 
                              
                                    —
                                 
                                 
                                    Asuaju de Sus (satul Asuaju de Sus)
                                 
                              
                                    —
                                 
                                 
                                    Șomcuta Mare (satele Vălenii Șomcutei și Finteușu Mare).
                                 
                              
                  7.   Soiul/soiurile de struguri de vin principal/principale
            
            Burgund Mare N - Grosser burgunder, Grossburgunder, Blaufrankisch, Kekfrankos, Frankovka, Limberger
            Cabernet Sauvignon N - Petit Vidure, Bourdeos tinto
            Cadarcă N - Schwarzer Kadarka, Rubinroter Kadarka, Lugojană, Gâmză, Fekete budai
            Merlot N - Bigney rouge
            Syrah N - Shiraz, Petit Syrah
            Pinot Noir N - Blauer Spätburgunder, Burgund mic, Burgunder roter, Klävner Morillon Noir
            Pinot noir N - Spätburgunder, Pinot nero
            Fetească neagră N - Schwarze Mädchentraube, Poama fetei neagră, Păsărească neagră, Coada rândunicii
            Muscat Ottonel B - Muscat Ottonel blanc
            Sauvignon B - Sauvignon verde
            Traminer Roz Rs - Rosetraminer, Savagnin roz, Gewürztraminer
            Pinot Gris G - Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer
            Fetească regală B - Königliche Mädchentraube, Königsast, Kiralyleanka, Dănășană, Galbenă de Ardeal
            Fetească albă B - Păsărească albă, Poama fetei, Mädchentraube, Leanyka, Leanka
            Riesling italian B - Olasz Riesling, Olaszriesling, Welschriesling
            Riesling de Rhin B - Weisser Riesling, White Riesling
            Chardonnay B - Gentil blanc, Pinot blanc Chardonnay
            Mustoasă de Măderat B - Lampau, Lampor, Mustafer, Mustos Feher, Straftraube
            Furmint B - Furmin, Şom szalai, Szegszolo
            Iordană B - Iordovană, Iordan
            8.   Descrierea legăturii (legăturilor)
            
            
               Legătura cu aria geografică - detaliile ariei geografice
            
            Factorul natural caracteristic este zona deluroasă a Maramureșului, care determină o anumită diminuare a resurselor de temperatură și o suplimentare a regimului pluviometric. Iernile aici sunt mai blânde, iar terenurile viticole sunt bine însorite și ocupă locuri adăpostite de vânturi și curenți reci.
            Se remarcă în areal versanți mai însoriți cu temperatura medie la valori de peste 10,0 °C (poate chiar mai mari pe Rătești), iar temperaturile medii ale lunii iulie se ridică la 20,0 °C; redistribuirea pe orientarea versantului face ca via să beneficieze de temperaturi mai mari.
            În areal se înregistrează precipitații cu o medie multianuală de 650-700 mm.
            Coacerea strugurilor este influențată de numărul de zile însorite însumând 2 000 de ore/an dar și de regimul eolian cu vânturi predominante nord-vestice primăvara, iar toamna/iarna predominând cele estice, nord-estice.
            Rețeaua hidrografică a arealului delimitat alimentează plantațiile de vie, aparținând bazinelor Crasna, Someș, Tur și Ier, cu afluenți importanți care mărginesc versanții pe care se află amplasate viile.
            Solurile din dealurile Ardud-Beltiug-Hurez (satele Beltiug, Rătești și Șandra, Ardud, Ardud Vii și Gherăușa, Hurez) au în componență depozite lutoase, alături de cele brune gălbui sau roșcate cu prundișuri și nisipuri în sectoarele mai erodate.
            
               Legătura cu aria geografică - interacțiune cauzală
            
            Climatul termic asigură o bună evoluție a conținutului de zaharuri din struguri și a acidității, favorizând creșterea calitativă a conținutului în arome, cu bune valori la sfârșitul perioadei de coacere.
            Vinurile de calitate prezintă arome florale sau fructate (fructe de pădure), note primare plăcute, piperate, ierboase, tipicitate de soi, cu rotunjime și echilibru al aromelor influențat de perioada de vegetație cu temperaturi medii diurne mai mari de 10,0 °C, în care se acumulează suficiente grade de temperatură necesare maturării.
            Aromele fructate (fructe de pădure, coacăze roșii, mure, afine) și corpolența se remarcă pentru vinurile roșii, în special cele obținute din solurile dealurilor Hododului (sate precum Hodod, Nadișu Hododului etc.) unde sunt sedimente lutoase frecvent carbonatice bogate în nutrienți, acumulările în cantități mari de antocieni fiind importante pentru aceste vinuri.
            Solurile acide și expunerea sudică (din Rătești), alături de iernile blânde, conduc la obținerea de vinuri albe proaspete (cu aciditate vibrantă, arome specifice de soc, mere verzi, miere, salcâm) și vinuri roșii echilibrate (arome fructate, tipice de soi prin maturare la butoi), cu potențial de învechire (note subtile de vanilie din învechirea în butoaie de stejar timp de 12 luni, condimente).
            9.   Alte condiții esențiale
            
            Condiții pentru comercializare
            Cadru juridic:
            în legislația națională
            Tipul condiției suplimentare:
            Dispoziții suplimentare privind etichetarea
            Descrierea condiției:
            În sistemul de ambalare și etichetare, pentru vinurile cu indicație geografică „Dealurile Sătmarului” este obligatorie folosirea etichetei principale. Folosirea contraetichetei este opțională.
            
               Link către caietul de sarcini al produsului
            
            http://onvpv.ro/sites/default/files/caiet_de_sarcini_ig_dealurile_satmarului_cf_notific_din_24.07.2018_no_track_changes.pdf